stanford-oval/wikipedia huggingface dataset:
รัฐมนตรีช่วยว่าการกระทรวงเกษตรและสหกรณ์ของไทย
รายนามรัฐมนตรีช่วยว่าการกระทรวงสหกรณ์ (2495–2501)

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ (สมัย) | รูป | รายนาม | ครม. คณะที่ | เริ่มวาระ | สิ้นสุดวาระ |
| 8   (2) |  | พลตำรวจตรี ละม้าย อุทยานานนท์ | 25 | 31 ตุลาคม พ.ศ. 2495 | 12 ธันวาคม พ.ศ. 2496 |
| 9 |  | พลตรี ศิริ สิริโยธิน | 25 | 12 ธันวาคม พ.ศ. 2496 | 16 กรกฎาคม พ.ศ. 2498 |
| 10 |  | พลเอก เดช เดชประดิยุทธ | 25 | 16 กรกฎาคม พ.ศ. 2498 | 5 สิงหาคม พ.ศ. 2498 |
| 11 |  | จอมพล ถนอม กิตติขจร | 25 | 2 สิงหาคม พ.ศ. 2498 | 21 มีนาคม พ.ศ. 2500 |
| 8   (3) |  | พลตำรวจตรี ละม้าย อุทยานานนท์ | 26 | 31 มีนาคม พ.ศ. 2500 | 12 กันยายน พ.ศ. 2500 |
| 12 |  | ยศ อินทรโกมาลย์สุต | 26 | 31 มีนาคม พ.ศ. 2500 | 16 กันยายน พ.ศ. 2500 |
| คณะปฏิวัติ | คณะปฏิวัติ | คณะปฏิวัติ | คณะปฏิวัติ | 16 กันยายน พ.ศ. 2500 | 21 กันยายน พ.ศ. 2500 |
| 13 |  | พลเอก ชลอ จารุกลัส | 27 | 23 กันยายน พ.ศ. 2500 | 1 มกราคม พ.ศ. 2501 |
| 14 |  | อารีย์ ตันติเวชกุล | 28 | 8 เมษายน พ.ศ. 2501 | 7 สิงหาคม พ.ศ. 2501 |
| 15 |  | ประสิทธิ์ กาญจนวัฒน์ | 28 | 7 สิงหาคม พ.ศ. 2501 | 20 ตุลาคม พ.ศ. 2501 |
รายนามรัฐมนตรีช่วยว่าการกระทรวงเกษตร (2495–2514)

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ (สมัย) | รูป | รายนาม | ครม. คณะที่ | เริ่มวาระ | สิ้นสุดวาระ |
| 8   (4) |  | พลตำรวจตรี ละม้าย อุทยานานนท์ | 25 | 28 มีนาคม พ.ศ. 2495 | 21 มีนาคม พ.ศ. 2500 |
| 16 |  | จอมพลอากาศ เฉลิมเกียรติ วัฒนางกูร | 26 | 10 สิงหาคม พ.ศ. 2500 | 12 กันยายน พ.ศ. 2500 |
| คณะปฏิวัติ | คณะปฏิวัติ | คณะปฏิวัติ | คณะปฏิวัติ | 16 กันยายน พ.ศ. 2500 | 21 กันยายน พ.ศ. 2500 |
| 17 |  | พลเอก กฤช ปุณณกันต์ | 27 | 23 กันยายน พ.ศ. 2500 | 26 ธันวาคม พ.ศ. 2500 |
| 18 |  | ชื่น ระวิวรรณ | 28 | 8 เมษายน พ.ศ. 2501 | 20 ตุลาคม 2501 |
| 19 |  | พลเอก จิตติ นาวีเสถียร | 30 | 13 ธันวาคม พ.ศ. 2506 | 7 มีนาคม พ.ศ. 2512 |
| 20 |  | มนูญ บริสุทธิ์ | 31 | 9 มีนาคม พ.ศ. 2512 | 23 พฤศจิกายน พ.ศ. 2513 |
| 21   (1) |  | พลตำรวจเอก พิชัย กุลละวณิชย์ | 31 | 23 พฤศจิกายน พ.ศ. 2513 | 17 พฤศิกายน พ.ศ. 2514 |
ดูเพิ่ม

รัฐมนตรีว่าการกระทรวงเกษตรและสหกรณ์ของไทย
| ด ค กตำแหน่งในคณะรัฐมนตรีไทย |
| --- | --- | --- |
| หัวหน้ารัฐบาล |  นายกรัฐมนตรี  รองนายกรัฐมนตรี  |  |
| รัฐมนตรีว่าการ |  กระทรวงกลาโหม  กระทรวงการคลัง  กระทรวงการต่างประเทศ  กระทรวงการท่องเที่ยวและกีฬา  กระทรวงการพัฒนาสังคมและความมั่นคงของมนุษย์  กระทรวงการอุดมศึกษา วิทยาศาสตร์ วิจัยและนวัตกรรม  กระทรวงเกษตรและสหกรณ์  กระทรวงคมนาคม  กระทรวงดิจิทัลเพื่อเศรษฐกิจและสังคม  กระทรวงทรัพยากรธรรมชาติและสิ่งแวดล้อม  กระทรวงพลังงาน  กระทรวงพาณิชย์  กระทรวงมหาดไทย  กระทรวงยุติธรรม  กระทรวงแรงงาน  กระทรวงวัฒนธรรม  กระทรวงศึกษาธิการ  กระทรวงสาธารณสุข  กระทรวงอุตสาหกรรม  สำนักนายกรัฐมนตรี  |  |
| รัฐมนตรีช่วยว่าการ |  กระทรวงกลาโหม  กระทรวงการคลัง  กระทรวงการต่างประเทศ  กระทรวงการท่องเที่ยวและกีฬา  กระทรวงการพัฒนาสังคมและความมั่นคงของมนุษย์  กระทรวงเกษตรและสหกรณ์  กระทรวงคมนาคม  กระทรวงพาณิชย์  กระทรวงมหาดไทย  กระทรวงยุติธรรม  กระทรวงแรงงาน  กระทรวงวัฒนธรรม  กระทรวงศึกษาธิการ  กระทรวงสาธารณสุข  กระทรวงอุตสาหกรรม  |  |
| ตำแหน่งในอดีต |  รัฐมนตรีลอย  ทบวงมหาวิทยาลัย  กระทรวงพัฒนาการแห่งชาติ  กระทรวงวิทยาศาสตร์และเทคโนโลยี  กระทรวงวัง  |  |
เทควันโด

| --- | --- |

ยังเป็นที่รู้จักในชื่อ: TKD, Tae Kwon Do, Tae Kwon-Do, Taekwon-Do, Tae-Kwon-Do
มุ่งเน้น: Striking, kicking
Hardness: Full-contact (WT), Light and medium-contact (ITF, GTF, ATA, TI, TAGB)
ประเทศต้นกำเนิด:  เกาหลี
ต้นตำรับ: Karate and Chinese martial arts along with the indigenous styles of Taekkyeon, Subak, and Gwonbeop
กีฬาโอลิมปิก: ตั้งแต่ 2000
การแข่งเทควันโด
นักเทควันโดรุ่นเยาว์จากประเทศจีน
เทควันโด (เกาหลี: 태권도; ฮันจา: 跆拳道; อาร์อาร์: Taegwondo; เอ็มอาร์: T'aekwŏndo, แท-กว็อน-โด)  เป็นศิลปะการต่อสู้ป้องกันตัวโดยไม่ใช้อาวุธของชาวเกาหลี คำว่า "เท" (태; แท) แปลว่า เท้าหรือการโจมตีด้วยเท้า; "ควัน" (권; ควอน) แปลว่า มือหรือการโจมตีด้วยมือ; "โด" (도; โด) แปลว่า วิถีหรือสติปัญญา ดังนั้นเทควันโดโดยทั่วไป หมายถึง วิถีแห่งการใช้มือและเท้าในการต่อสู้และป้องกันตัว หรือการใช้มือและเท้าในการต่อสู้และป้องกันตัวอย่างมีสติ
จากประวัติศาสตร์ซึ่งเผยแพร่ในช่วงแรกนั้น หลังสงครามโลกครั้งที่สองสงบลง เกาหลีที่ถูกยึดครองโดยญี่ปุ่นในปี 1910-1945 เทควันโดได้ถูกสร้างขึ้นโดยใช้คาราเต้ของญี่ปุ่นเป็นพื้นฐาน แล้วผสมผสานกับศิลปะการต่อสู้ของเกาหลีประเภทอื่นเช่น taekyon subak ทำให้เทควันโดเป็นการต่อสู้ที่แตกต่างสวยงาม โดยใช้เท้าเป็นหลักซึ่งแตกต่างจากคาราเต้ ทั้งรูปแบบการต่อสู้ จุดเด่น การยืน ฟุตเวิร์ก อย่างชัดเจน เทควันโดได้รับการพัฒนาครั้งแรกในกองทัพเกาหลีใต้โดยนายพลชเว ฮงฮี เมื่อวันที่ 11 เมษายน 1955
เทควันโดเป็นอีกหนึ่งชนิดกีฬาที่ได้เข้าร่วมเป็นกีฬาโอลิมปิกเพราะการสนันสนุนของรัฐบาลเกาหลีใต้ และความแตกต่างทางด้านการต่อสู้อย่างชัดเจน
ลำดับสายของเทควันโด (ในประเทศไทย)

เริ่ม  สายขาว
10 สายเหลือง 1 (สายส้ม-ในบางยิม)
9  สายเหลือง 2
8  สายเขียว 1 (สีเขียวขี้ม้า-ในบางยิม)
7  สายเขียว 2
6  สายฟ้า 1 (ม่วง-ในบางยิม)
5  สายฟ้า 2 (น้ำเงิน-ในบางยิม)
4  สายน้ำตาล 1
3  สายน้ำตาล 2
2  สายแดง 1
1 สายแดง 2*
ในบางโรงเรียนมีการเรียนสายแดง 3 หรือ Pre-Black เพื่อเตรียมสำหรับการสอบในระดับสายดำ ขั้นที่ 1 หรือดั้งที่ 1
สำนักคุคกิวอนกำหนดให้มีสายดำทั้งสิ้น 10 ระดับ โดยเริ่มที่ระดับที่ 1 เป็นระดับแรกและใช้เงื่อนไขด้านระยะเวลา และอายุในการพิจารณาในการเลื่อนระดับขั้น (ดั้ง)
- ปัจจุบันรูปแบบของเทควันโดนี้ ไปอยู่ที่แคนาดา ตั้งสหพันธ์ ITF 1966 เทควันโดเกาหลีใต้เป็นของ WTF 1973 ซึ่งปัจจุบันเป็น WT เดิมเป็นหนึ่งเดียวกับ สำนักคุกกิวอน 1972 โดยปัจจุบันได้เปลี่ยนเป็น KUKKIWON ACADEMY  สถาบันการศึกษาเทควันโดโลก โดย ทำหน้าที่ ออกสายดำและตั้งกฎเกี่ยวกับการสอบสาย ประชาสัมพันธ์เทควันโด และ จัด ฮันมาดัง  ส่วน WT แยกออกไปทำหน้าที่ จัดการแข่งขัน วางนโยบายการแข่งขัน ฯลฯ โดยทั้งสองสถาบันก็ยังทำงานร่วมกันอยู่
- เทควันโดเกาหลี ไม่มีสายแดง 
- เทควันโดประกอบด้วย 4 ส่วนที่ต้องเรียนรู้ คือ 1.เคียวรูกิ (การต่อสู้เชิงแข่งขัน) 2.เคียกพ่า (การทดสอบจิตใจด้วยการทำลายสิ่งกีดขวาง)
3.พุมเซ(การทำท่าสมมติการต่อสู้ เรียกเป็นภาษาอังกฤษว่าแพทเทิน ปัจจุบันมีการแข่งขันเป็นสากล) 4.โฮชินซูล (การป้องกันตัวอิสระในชีวิตจริง โดย การใช้มือเปล่าและอาวุธ ) โดยชมรม ส่วนมากในประเทศไทย  จะมีอยู่ 2 อย่างคือ เคียวรูกิและพุมเซ
- ดำแดง คือ สายดำ ที่อายุไม่ถึง 15 ปี (เพราะพลังทำลายและวุฒิภาวะยังไม่เหมาะสมทางสถาบันจึงไม่อาจให้คาดสายดำได้)
- ผู้ได้รับอนุญาตให้เป็นตัวแทนคุกกิวอน สอบนักเรียนเปลี่ยนคุณวุฒิสายสี สอบนักเรียนเป็นสายดำและสอบนักเรียนเลื่อนดั้งต้องมีคุณวุฒิดั้ง 4-10 และมีรหัสอนุญาตจากคุกกิวอน
- ผู้ได้รับสายสี เหลือง1-แดง2 (10ขั้น) เทควันโดเรียกว่า กุ้ป (Gup1-10) โดยไล่ตั้งแต่ Gup10 ขึ้นไปเรื่อยๆ จนถึง Gup1 และถึงเปลี่ยนเป็นดั้ง 1 - ดั้ง 10 ประเทศไทยเรียก เหลือง1 เหลือง 2 จนถึง แดง 1 และ แดง 2 ส่วนดั้งเรียก ดำ1 ถึง ดำ 10
องค์กรและหน่วยงานเทควันโดที่เกี่ยวข้อง
1.สมาคมเทควันโดแห่งประเทศไทย
2.มูลนิธิเทควันโด ซองกิยอง
กติกาที่เกี่ยวข้อง 2018
ต่อสู้ - ใช้เกราะไฟฟ้าในการช่วยให้คะแนน 1คะแนนชกตัว 2คะแนนเตะตัว 3คะแนนเตะที่ศีรษะ 4คะแนนหมุนตัวเตะ 5 คะแนนหมุนตัวเตะที่ศีรษะ  บวกฝั่งตรงข้ามเพิ่ม 1คะแนน(กัมเจิง)หากผิดกติกา ครบ 10 ปรับแพ้ แข่งต่อสู้ทีมให้แข่งโดยเอาคะแนนของนักกีฬาทั้งหมดรวมกันโดยแต่ละคนมีเวลาต่อสู้ 1 นาที โดยใช้ทีมละ 5 คนรายการสากล และ 3 คนรายการภายใน 
พุมเซ่ - ตัดสินสองส่วน ตัดท่าผิด 4 คะแนน(Accuracy) บวกเพิ่มการแสดงความเป็นเทควันโด 6 คะแนน(Presentation)
หลักสูตรการเรียน

เรียนท่าเตะ และท่าต่อสู้ป้องกันตัวประกอบด้วยท่าพื้นฐาน
- การใช้มือจู่โจม ในท่าต่างๆ มือ เท้า เข่า ศอก จะเห็นได้จากท่าสอดแทรกที่ใช้ใน สเตป ตอนสอบสาย
- ท่าเตะบนพื้น ประกอบด้วย ฟร้อนคิก(เตะตรง) ราวด์คิก(เตะสะบัด) ไซด์คิก(เตะถีบข้าง) ฮุคคิก(เตะเกี่ยว) สวิงคิกหรือสปิ้นแบค(หันหลังเตะสะบัด,จระเข้ฟาดหางในมวยไทย) ช็อปคิกซ์(เตะตบลง) พุชคิก(การถีบ) ดับเบิลคิก(การเตะในตระกูลเท้าคู่ทั้งหลาย เช่น ดับเบิ้ลราวด์ )
-  ท่าเตะแอร์คิก (กลางอากาศ) ประกอบด้วย ท่าเตะกระโดดทั้งหลาย
จั้มฟร้อน
จั้มไฮด์
ฟลายอิ้งไซด์
ฟลายอิ้งแบค
เทินนิ่งแบ้ค
ทูเวย์
540 สวิงคิก
720 คิกส์
ท่าประยุกต์
และอื่นๆ ที่เท้าลอยพ้นพื้นทั้งสองข้าง
เรียนพุมเซ หรือที่คนไทยเรียนท่ารำ เพื่อจำลองการป้องกันตัวและสอนให้รู้จักการเคลื่อนไหวพื้นฐานในการต่อสู้ ซึ่งปัจจุบันมีการบรรจุในการแข่งขันเพื่ออนุรักษณ์ ให้พุมเซ มิให้สูญหายไปตามยุคสมัย
สเตปรุก รับ นำท่าป้องกันตัวต่างๆ มาจำลองการเคลื่อนที่กับคู่ที่จัดไว้เพื่อให้คุ้นเคยเมื่อการเหตุการณ์จริง จะได้คุมสติ คุมสมาธิเป็น
การต่อสู้ตามกติกา (ฟรีสแปริ่ง) การต่อสู้ ที่ ระบุด้วยกติการให้ปลอดภัยเพื่อให้ สามารถบรรจุเข้าเป็นกีฬาสากล โอลิมปิค ทำให้จำเป็นต้องตัดอาวุธ ต่างๆ การต่อสู้ตามกติกาเป็นการฝึกจิตใจ ให้ควบคุมตนเองได้เมื่อต่อสู้
การป้องกันตัวจริง( โฮชิลซู) การประยุกต์ท่ามาป้องกันตัว รวมไปถึง การทุ่ม เชือด หัก ล็อก
การทำลาย (เคียกพ่า) การฝึกจิตใจด้วยการทำลายวัตถุต่างๆ ด้วยท่าที่ฝึกฝนมา เช่นการฟันอิฐ ฟันไม้ หรืออุปกรณ์ที่เตรียมขึ้นเพื่อจุดประสงค์ต่างๆ เช่นการแข่งขัน การแสดง เพื่อฝึกด้านการตัดสินใจของนักกีฬา
เรื่องต่างๆ วิทยาศาสต์การกีฬา โภชนาการ การใช้อาวุธ การสอดแทรกคุณธรรม แล้วแต่ประสบการณ์ของผู้สอน
ซึ่งในแต่ละยิม ชมรม สมาคม อาจจะเลือก สอนไม่ครบทั้ง 6 อย่างขึ้นอยู่กับความเหมาะสม ความถนัดหรือจุดประสงค์เป็นหลัก
แหล่งข้อมูลอื่น

สถานีย่อยประเทศเกาหลี
ประวัติเทควันโด เก็บถาวร 2007-07-04 ที่ เวย์แบ็กแมชชีน
ดัชนีเว็บเทควันโด จากเว็บ สนุก.คอม
สำนักคุคกิวอน เก็บถาวร 2007-12-06 ที่ เวย์แบ็กแมชชีน
เทควันโด เก็บถาวร 2023-10-09 ที่ เวย์แบ็กแมชชีน Taegwondo
| ด ค กศิลปะการต่อสู้ |
| --- | --- |
 รายชื่อสไตล์  ประวัติศาสตร์  Timeline  Hard and Soft 
Regional origin:  จีน  ยุโรป  อินเดีย  อินโดนีเซีย  ญี่ปุ่น  เกาหลี  ฟิลิปปินส์ 
Unarmed techniques:  Punch  Kick  Hold  Clinch  Elbow  Knee  Headbutt  Trap  Sweep  Throw  Takedown  Joint lock  Chokehold 
อาวุธ:  การยิงธนู  Shooting  Knife fighting  Stick fighting  Swordsmanship  Melee weapons 
Training:  Sparring  Randori  Forms  Pushing hands  Punching bag  Practice weapon 
Grappling:  บราซิลเลียนยิวยิตสู  เยอรมันยิวยิตสู  ยูโด  ยิวยิตสู  ซามบะ  ซูโม่  มวยปล้ำ  สตอฟ 
Striking:  มวยสากล  กาโปเอย์รา  คาราเต้  คิกบอกซิง  กังฟู  มวยไทย  และเหว่  มวยลาว  ซ่านโฉ่ว  ซาวัต  เทควันโด  โววีนัม  ชินเดนไค  กุนเขมร 
Internal:  ไอกิโด  Aikijutsu  ปา-กว้าจ่าง  ไท่เก๊ก  สิงอี้เฉวียน  ชี่กง 
Full contact / Combat sports:  Professional boxing  Professional kickboxing  Knockdown karate  ศิลปะการต่อสู้แบบผสม  Submission wrestling 
Self-defense / Combatives:  อาร์นิส  บาร์ติตสู  ฮับกีโด  คาจูเคนโบ  คราฟมากา  MCMAP  ปันจักสีลัต  ซิสเตมา  หย่งชุน  Legal aspects 
Eclectic / Hybrids:  อเมริกันเคนโป  ชุนคุคโด  เจี๋ยฉวนเต้า  Shooto  Shorinji Kempo  Unifight  ชินเดนไค 
Entertainment:  เกมต่อสู้  Martial arts film (Chanbara)  มวยปล้ำอาชีพ  นักฆ่าเทวดาแขนเดียว 
 The Martial Arts Portal
| ด ค ก กีฬาในโอลิมปิกฤดูร้อน |
| --- | --- |
กีฬาบังคับ:  กีฬาทางน้ำ ระบำใต้น้ำ  กระโดดน้ำ  ว่ายน้ำมาราธอน  ว่ายน้ำ  โปโลน้ำ  ยิงธนู  กรีฑา  แบดมินตัน  บาสเกตบอล 3x3  มวยสากล  เรือแคนู สลาลม  สปรินท์  จักรยาน บีเอ็มเอ็กซ์  บีเอ็มเอ็กซ์ฟรีสไตล์  เสือภูเขา  ถนน  ลู่  ขี่ม้า ศิลปะบังคับม้า  อีเวนติง  กระโดดข้ามเครื่องกีดขวาง  ฟันดาบ  ฮอกกี้  ฟุตบอล  กอล์ฟ  ยิมนาสติก สากล  ลีลา  แทรมโพลีน  แฮนด์บอล  ยูโด  ปัญจกีฬาสมัยใหม่  เรือพาย  รักบี้ 7 คน  เรือใบ  ยิงปืน  สเกตบอร์ด  ปีนหน้าผา  โต้คลื่น  เทเบิลเทนนิส  เทควันโด  เทนนิส  ไตรกีฬา  วอลเลย์บอล วอลเลย์บอลชายหาด  ยกน้ำหนัก  มวยปล้ำ ฟรีสไตล์  เกรโก-โรมัน 
กีฬาเลือก:  เบสบอล / ซอฟต์บอล  คริกเกต  แฟลกฟุตบอล  ลาครอส  สควอช 
 ดูเพิ่ม: กีฬาในพาราลิมปิก และกีฬาในโอลิมปิกฤดูหนาว
ศรินทิพย์ ศิริวรรณ

| ศรินทิพย์ ศิริวรรณ |
| --- | --- |
ศรินทิพย์ ในภาพยนตร์เรื่อง โรงแรมนรก (2500)
เกิด: ไพลิน คอลลิน 19 พฤศจิกายน พ.ศ. 2469 อำเภอนครชัยศรี จังหวัดนครปฐม
สาบสูญ: 3 ธันวาคม พ.ศ. 2530 (ผ่านมาแล้ว 37 ปี) กรุงเทพมหานคร ประเทศไทย
สถานะ: ปิดคดี
อาชีพ: นักแสดง ผู้กำกับภาพยนตร์
คู่สมรส: จำเนียร รัศมี ชาลี อินทรวิจิตร
อาชีพแสดง
ปีที่แสดง: พ.ศ. 2489–2530
ผลงานเด่น: เรียม – โรงแรมนรก (2500)  หม่อมแม่ – บ้านทรายทอง (2523)
รางวัล
พระสุรัสวดี: นักแสดงประกอบหญิงยอดเยี่ยม – ขบวนเสรีจีน (2502) – ลูกอีสาน (2525) นักแสดงตลกหญิงยอดเยี่ยม – ไม่สิ้นไร้ไฟสวาท (2529)
ฐานข้อมูล
ThaiFilmDb
 
ศรินทิพย์ ศิริวรรณ นักแสดงหญิงอาวุโส ผู้เคยรับบทนำในภาพยนตร์ โรงแรมนรก ของ รัตน์ เปสตันยี คู่กับชนะ ศรีอุบล และสุรสิทธิ์ สัตยวงศ์ เคยได้รับรางวัลตุ๊กตาทอง 3 ครั้ง เป็นรางวัลนักแสดงประกอบหญิง 2 ครั้ง จากเรื่อง ขบวนเสรีจีน (2502) และ ลูกอีสาน (2525) และรางวัลตลกหญิงยอดเยี่ยม จากเรื่อง ไม่สิ้นไร้ไฟสวาท (2529) ระยะหลังหันมาแสดงละครโทรทัศน์ เนื่องจากเป็นดาราหน้าตาย ไม่ค่อยยิ้ม จึงมักได้รับบทแม่ บทที่เป็นที่จดจำคือ บทหม่อมแม่ ของคุณชายกลาง ในเรื่องบ้านทรายทอง ฉบับจารุณี สุขสวัสดิ์-พอเจตน์ แก่นเพชร
ประวัติ

ศรินทิพย์ มีชื่อจริงว่า ไพลิน คอลลิน เกิดที่อำเภอนครชัยศรี จังหวัดนครปฐม เกิดเมื่อวันที่ 19 พฤศจิกายน พ.ศ. 2469  บิดาเป็นชาวเนเธอร์แลนด์ จบการศึกษาจากโรงเรียนผดุงดรุณี แล้วไปสมัครเป็นนักร้องของวงดนตรีกรมสรรพสามิต  และได้พบรักกับชาลี อินทรวิจิตร นักแต่งเพลง และแต่งงานกัน
ชาลี อินทรวิจิตร ได้นำเธอไปฝากฝังกับ อรรถ อรรถไกวัลวที ผู้จัดการคณะละครเทพศิลป์ ซึ่งชักนำเข้าสู่วงการ และตั้งชื่อให้ว่า "ศรินทิพย์ ศิริวรรณ" ได้แสดงภาพยนตร์เรื่อง ฟ้าแลบบนสาปไตย เป็นเรื่องแรกในปี พ.ศ. 2497
เรื่องราวชีวิตที่ยากลำบากของศรินทิพย์ ช่วง พ.ศ. 2486 - 2487 ก่อนจะได้พบกับชาลี อินทรวิจิตร เคยถูกสร้างเป็นละครวิทยุจนโด่งดัง ชื่อเรื่อง ม่านน้ำตา และนำมาสร้างเป็นภาพยนตร์ กำกับโดย เนรมิต นำแสดงโดย เพชรา เชาวราษฎร์ รับบทเป็นศรินทิพย์ วิไลวรรณ วัฒนพานิช รับบทเป็นแม่ และอนุชา รัตนมาลย์ รับบทสามีเก่าของศรินทิพย์ เข้าฉายที่โรงภาพยนตร์คาเธ่ย์ เมื่อวันที่ 29 พฤศจิกายน พ.ศ. 2505 ปรากฏว่า อำนวย กลัสนิมิ และ ศรินทิพย์ ถูกสามีเก่าของเธอฟ้องหมิ่นประมาทจนเป็นเรื่องราวโด่งดัง คดีนี้จบลงโดยศาลไกล่เกลี่ย ผู้กำกับยินยอมประกาศขอขมานายจำเนียร รัศมี ทางหน้าหนังสือพิมพ์ จากเหตุการณ์ครั้งนี้ ชาลี อินทรวิจิตร ได้แต่งเพลงชื่อ ไม่อยากให้โลกนี้มีความรัก ขับร้องโดย สวลี ผกาพันธุ์
การหายสาบสูญ

วันที่ 3 ธันวาคม พ.ศ. 2530 ศรินทิพย์มีกำหนดเข้าฉากภาพยนตร์เรื่อง อีจู้กู้ปู่ป้า กำกับโดยกำธร ทัพคัลไลย ก่อนหน้านั้นหนึ่งวัน เวลาประมาณ 20.00 น. ศรินทิพย์ โดยสารรถแท็กซี่ไปยังห้างเดอะมอลล์ รามคำแหง โดยกล่าวกับคนที่บ้านว่า ไปพบใครบางคนที่ชื่อ "จำนงค์" เพื่อคุยเรื่องค่าตัวจากการถ่ายแบบปฏิทินวันปีใหม่ นั่นคือครั้งสุดท้ายที่มีผู้พบเห็น ข้อสันนิษฐานที่บ่งบอกว่าศรินทิพย์อาจถูกลักพาตัวไป ได้แก่ มีพยานเห็นว่า ศรินทิพย์ มายืนรอที่บริเวณหน้าฟาสต์ฟู้ดหน้าห้างย่านรามคำแหง เวลา 20.00-20.30 น. จากนั้นได้มีชายขับรถโตโยต้า ดีเอ็กซ์ สีเทา ไม่ทราบทะเบียน โดยใส่เสื้อเชิ้ตแขนยาวสีขาว ผ้าพันคอสีเหลืองหรือสีไข่ไก่ มารับขึ้นรถไป การหายตัวไปของเธอทำให้ชาลี อินทรวิจิตร สามี แต่งเพลง "เมื่อเธอจากฉันไป" ขับร้องโดย พรพิมล ธรรมสาร โดยใช้ทำนองของเพลง "ออบรี" ของเดวิด เกตต์  รวมถึงเพลงเทวดาเดินดิน ก็ได้ชาลี อินทรวิจิตร เป็นผู้แต่ง โดยพูดถึงเนื้อหาการสาบสูญของศรินทิพย์
ผลงานละครโทรทัศน์

2504: สี่แผ่นดิน ช่อง 4
2508: ลูกทาส ช่อง 4
2509: เลือดอยุธยา ช่อง 4
2510: ปลาบู่ทอง ช่อง 7
2511: ค่าของคน ช่อง 4
2521: ลูกทาส ช่อง 3
2522: ร่มฉัตร ช่อง 9
2522: กุลปราโมทย์  ช่อง 3
2522: ฉุยฉาย ช่อง 3
2523: บางระจัน ช่อง 3
2523: เรือมนุษย์ ช่อง 5
2523: ข้าวนอกนา ช่อง 7
2523: หัวใจปรารถนา ช่อง 9
2523: พริ้ง คนเริงเมือง ช่อง 3
2523: ปิ่นรัก ช่อง 9
2524: เงามฤตยู ช่อง 9
2524: ในม่านเมฆ ช่อง 5
2524: มณิมนตรา ช่อง 9
2525: พ่อครัวหัวป่าก์ ช่อง 3
2525: สุสานคนเป็น ช่อง 7
2525: ผู้ชายในอดีต ช่อง 9
2526: รักนั้นนิรันดร ช่อง 7
2527: เศรษฐีลูกทุ่ง ช่อง 9
2527: มงกุฎฟาง ช่อง 3
2527: คุณหญิงนอกทำเนียบ ช่อง 3
2528: กาแกมหงส์ ช่อง 7
2528: มัสยา ช่อง 7
2529: กาหลงฝูง ช่อง 9
2529: สวัสดีคุณครู ช่อง 9
2530: ฟ้าต่ำ ช่อง 3
2530: บ้านทรายทอง ช่อง 7
2530: พจมาน สว่างวงศ์ ช่อง 7
2530: ผู้ใหญ่ลีกับนางมา ช่อง 3
2530: รักในม่านเมฆ ช่อง 9
2530: ดาวเรือง ช่อง 3
2531: สามีตีตรา ช่อง 3
2531: สายรุ้งสลาย ช่อง 3
ผลงานการสร้างภาพยนตร์

2514: สื่อกามเทพ
2515: สวนสน
2516: ขอบฟ้าเขาเขียว
2517: ใครจะร้องไห้เพื่อฉัน
2517: ประทีปอธิษฐาน
2521: ขอเช็ดน้ำตาให้ตัวเอง
แหล่งข้อมูลอื่น

พลิกแฟ้มคดี 'อุ้ม' ในตำนาน 'ศรินทิพย์' ดาวค้างฟ้า ผู้หายสาบสูญ
| ด ค กรางวัลพระราชทานพระสุรัสวดี สาขานักแสดงสมทบหญิงยอดเยี่ยม |
| --- | --- |
2500–2525:  พงษ์ลดา พิมลพรรณ (2500)  สมจิตต์ ทรัพย์สำรวย (2501)  ศรินทิพย์ ศิริวรรณ (2502)  ภาวนา ชนะจิต (2503)  สุพรรณ บูรณะพิมพ์ (2505)  สุพรรณ บูรณะพิมพ์ (2506)  มาลี เวชประเสริฐ (2507)  น้ำเงิน บุญหนัก (2508)  เปียทิพย์ คุ้มวงศ์ (2517)  ทัศน์วรรณ เสนีย์วงศ์ ณ อยุธยา (2519)  เปียทิพย์ คุ้มวงศ์ (2520)  จุรี โอศิริ (2522)  ตุ๊กตา จินดานุช (2524)  ศรินทิพย์ ศิริวรรณ (2525) 
2525–2550:  พิศมัย วิไลศักดิ์ (2526)  สินจัย หงษ์ไทย (2527)  ญาณี จงวิสุทธิ์ (2528)  วรรษมน วัฒโรดม (2529)  อภิรดี ภวภูตานนท์ (2530)  มยุรา ธนะบุตร (2531)  ทิพย์ ธัมมสิริ (2532)  ภัทรา ไวซ์ (2533)  กันตา ดานาว (2534)  อลิสา อินทุสมิต (2535)  ขวัญภิรมย์ หลิน (2536)  วราพรรณ หงุ่ยตระกูล (2537)  จารุณี สุขสวัสดิ์ (2538)  อรุณโรจน์ เลี่ยมทอง (2539)  สินจัย หงษ์ไทย (2540)  อัจฉราพรรณ ไพบูลย์สุวรรณ (2541)  พิศมัย วิไลศักดิ์ (2542)  จินตหรา สุขพัฒน์ (2543)  วิภาวี เจริญปุระ (2544)  หทัยทิพย์ ศรีสังข์ (2545)  จารุณี บุญเสก (2547)  ปรางทอง ชั่งธรรม (2549) 
2551-2557:  ศิรพันธ์ วัฒนจินดา (2555)  อภิญญา สกุลเจริญสุข (2557)  พลอย ศรนรินทร์ (2560)
การเขียนโปรแกรมคอมพิวเตอร์

การเขียนโปรแกรมคอมพิวเตอร์ (อังกฤษ: Computer programming) หรือเรียกให้สั้นลงว่า การเขียนโปรแกรม (อังกฤษ: Programming) หรือ การเขียนโค้ด (Coding) เป็นขั้นตอนการเขียน ทดสอบ และดูแลซอร์สโค้ดของโปรแกรมคอมพิวเตอร์ ซึ่งซอร์สโค้ดนั้นจะเขียนด้วยภาษาโปรแกรม ขั้นตอนการเขียนโปรแกรมต้องการความรู้ในหลายด้านด้วยกัน เกี่ยวกับโปรแกรมที่ต้องการจะเขียน และขั้นตอนวิธีที่จะใช้ ซึ่งในวิศวกรรมซอฟต์แวร์นั้น การเขียนโปรแกรมถือเป็นเพียงขั้นหนึ่งในวงจรชีวิตของการพัฒนาซอฟต์แวร์
การเขียนโปรแกรมจะได้มาซึ่งซอร์สโค้ดของโปรแกรมนั้นๆ โดยปกติแล้วจะอยู่ในรูปแบบของ ข้อความธรรมดา ซึ่งไม่สามารถนำไปใช้งานได้ จะต้องผ่านการคอมไพล์ตัวซอร์สโค้ดนั้นให้เป็นภาษาเครื่อง (Machine Language) เสียก่อนจึงจะได้เป็นโปรแกรมที่พร้อมใช้งาน
การเขียนโปรแกรมถือว่าเป็นการผสมผสานกันระหว่างศาสตร์ของ ศิลปะ วิทยาศาสตร์ คณิตศาสตร์ และ วิศวกรรม เข้าด้วยกัน
ภาษาโปรแกรม

ภาษาโปรแกรมแต่ละภาษาจะมีลักษณะหรือรูปแบบการเขียนที่แตกต่างกัน การเลือกภาษาโปรแกรมหรือภาษาคอมพิวเตอร์เพื่อนำมาเขียนโปรแกรมนั้นขึ้นอยู่กับปัจจัยหลาย ๆ อย่าง เช่นนโยบายของบริษัท, ความเหมาะสมของโปรแกรมกับลักษณะงานที่จะถูกนำไปใช้, การเข้ากันได้กับโปรแกรมอื่น ๆ, หรืออาจเป็นความถนัดของแต่ละคน ภาษาโปรแกรมที่มีแนวโน้มในการนำมาเขียนมักเป็นภาษาที่มีคนที่สามารถเขียนได้ทันที หรือหากมีความจำเป็นที่จะต้องเลือกใช้ภาษาอื่น เช่นต้องการเน้นประสิทธิภาพในการทำงานของโปรแกรม ก็อาจจำเป็นต้องหานักเขียนโปรแกรมขึ้นมาจำนวนหนึ่งซึ่งมีความรู้ความเข้าใจในภาษาโปรแกรมที่ต้องการ และองมีคอมไพเลอร์ที่รองรับภาษาเหล่านั้นด้วย
ลิขสิทธิ์ทางปัญญา

การเขียนโปรแกรม หรือการพัฒนาซอฟต์แวร์ ถือได้ว่าเป็นทรัพย์สินทางปัญญาของผู้พัฒนาหรือผู้เขียนโปรแกรมหรือบริษัทซอฟต์แวร์ ที่เป็นเจ้าของซอร์สโค้ดของโปรแกรมนั้นๆ โปรดดูรายละเอียดในเรื่อง ลิขสิทธิ์
สาขาวิชาที่มีการเรียนการสอนการเขียนโปรแกรม

วิศวกรรมซอฟต์แวร์
วิศวกรรมคอมพิวเตอร์
วิทยาการคอมพิวเตอร์
คอมพิวเตอร์เพื่อธุรกิจ
การจัดการสารสนเทศ
เทคโนโลยีอินเทอร์เน็ต
เทคโนโลยีสารสนเทศ
ระบบสารสนเทศทางคอมพิวเตอร์
คอมพิวเตอร์ศึกษา
วิศวกรรมไฟฟ้า
ดูเพิ่ม

การเขียนโปรแกรมเชิงวัตถุ
Extreme programming
นักเขียนโปรแกรม
ภาษาคอมพิวเตอร์
ทิลลี่เบิร์ด

| ทิลลี่เบิร์ด |
| --- | --- |
ทิลลี่เบิร์ดในปี 2565
ข้อมูลพื้นฐาน
ที่เกิด: กรุงเทพมหานคร ประเทศไทย
แนวเพลง:  อัลเทอร์เนทีฟร็อก  บริตร็อก  ป็อป  อินดี 
ช่วงปี: พ.ศ. 2557–ปัจจุบัน
ค่ายเพลง: อัพจี (พ.ศ. 2557 - 2561) ยีนแล็บ (พ.ศ. 2561 - ปัจจุบัน 

สมาชิก:   อนุโรจน์ เกตุเลขา  ณัฐดนัย ชูชาติ  ธุวานนท์ ตันติวัฒนวรกุล 

อดีตสมาชิก:   วรรณพล ประฏิภาณวัตร  บรรณวิทย์ ศรีสันต์ 

เว็บไซต์: www.tillybirds.com
ทิลลี่เบิร์ด หรือ ทิลลี่เบิร์ดส (อังกฤษ: Tilly Birds) เป็นวงดนตรีอัลเทอร์เนทีฟร็อก จากกรุงเทพมหานคร ภายใต้สังกัดยีนแล็บ ในเครือจีเอ็มเอ็ม แกรมมี่ เป็นที่รู้จักจากเพลง "คิดแต่ไม่ถึง" "เพื่อนเล่น ไม่เล่นเพื่อน" "ถ้าเราเจอกันอีก" เเละ "จำเก่ง"
ประวัติ > เริ่มต้น

วงได้ก่อตั้งครั้งแรกเมื่อตอนที่ เติร์ด และ บิลลี่ เรียนอยู่ชั้นมัธยมศึกษาปีที่ 4 และชื่อของวงเองก็ได้มาจากการผวนคำว่า เติร์ด บิลลี่ เป็น Tilly Birds (ทิลลี่ เบิร์ด) โดยภายหลังก็ได้ชักชวนอดีตมือกีตาร์ เบ๊บ และไมโล (มือกลองปัจจุบัน) ในสมัยเรียนอยู่มหาวิทยาลัยธรรมศาสตร์ รังสิต ในชมรม TU Folksong ถูกชักชวนมาร่วมวง หลังจากนั้นพวกเขาก็ได้เดินหน้าทำเพลงกัน ก่อนหน้านั้นพวกเขาทำเพลงภาษาอังกฤษกันมาก่อน เป็นแนว Alternative Rock ในภายหลังพวกเขาก็ได้หันมาแต่งเพลงภาษาไทย จนมีอัลบั้ม EP ออกมา โดยใช้ชื่อว่า "Tilly Birds EP" และมีงานแฟนมีตที่ชื่อว่า "BIRDS MEMORIES" ก่อนที่จะเข้าร่วมงานกับค่าย Gene Lab ในปี 2561
ประวัติ > การเข้าค่าย Gene Lab

วงได้เข้าแข่งขันในรายการ Band Lab ซึ่งเป็นรายการที่ค้นหาศิลปินหน้าใหม่เข้าค่าย ยีนแล็บ ที่พึ่งก่อตั้ง ณ ขณะนั้น ภายในรายการมีสัปดาห์หนึ่ง ที่ทางรายการได้ให้โจทย์ศิลปินแต่ละวงแต่งเพลงโดยให้เวลาแค่ 3 วันในการแต่งเพลง ณ ตอนนั้น เบ็บ ก็ออกจากวงเนื่องจากปัญหาเรื่องเวลาในระหว่างการแข่งขัน จนเกิดเป็นเพลงที่พวกเขาใช้เวลาแต่งเพียงแค่ 3 วัน ซึ่งนั่นก็คือเพลง "จากกันด้วยดี (Ordinary)" พวกเขาได้รางวัลชนะเลิศในการแข่งขัน และเป็นศิลปินในค่ายยีนแล็บในรายการดังกล่าว แล้วพวกเขาก็ได้ปล่อยเพลงแรกในค่ายยีนแล็บก็คือเพลง "จากกันด้วยดี (Ordinary)" ที่เป็นเพลงจากโจทย์ของรายการ ต่อมาคือเพลง "อภัย (Broken)"
ประวัติ > ความสำเร็จและอัลบั้ม "ผู้เดียว" (พ.ศ. 2562-2563)

ในปี พ.ศ. 2562 ได้ปล่อยเพลง "แค่พี่น้อง (Status)" , "ผู้เดียว (The One)" , "อยู่ได้ ได้อยู่ (ineednoone)" , "ฤดูหนาว (Bangkok Winter)" ตามลำดับ จนภายในปี พ.ศ. 2563 พวกเขาปล่อยเพลง "คิด(แต่ไม่)ถึง [Same Page?]" ซึ่งสามารถทะยานไปสู่อันดับหนึ่งบนชาร์ตของสปอติฟาย แคท เรดิโอ และแอปเปิลมิวสิก ทำให้เพลง "คิด(แต่ไม่)ถึง [Same Page?]" เป็นที่ติดหูของคนทั้งประเทศไทย และทำให้คนรู้จักวงอย่างกว้างขวาง ต่อมาวงก็ได้มีโอกาสร่วมทำเพลงกับ F.HERO ในเพลง "จำเก่ง (Slipped Your Mind)" ซึ่งก็ยังคงความดังต่อเนื่อง ต่อมาได้ปล่อยเพลง "ยังคงสวยงาม (When The Film's Over)" และ "ฉันมันเป็นใคร (Who I Am)" เป็นซิงเกิลสุดท้าย
และในวันที่ 3 กันยายน พ.ศ. 2563 วงได้ปล่อยสตูดิโออัลบั้มแรก ชื่ออัลบั้มว่า "ผู้เดียว" ซึ่งมีด้วยกัน 13 เพลง โดยวงให้คอนเซ็ปต์การฟังอัลบั้มของพวกเขา โดยการฟังเรียงตั้งแต่เพลงแรกถึงเพลงสุดท้ายของอัลบั้มแบบไม่ข้าม
ในวันที่ 6 กันยายน พ.ศ. 2563 วงได้จัดคอนเสิร์ตแฟนมีตเปิดอัลบั้ม โดยใช้ชื่องานว่า "คนเดียวที่สำคัญ" จัดที่ Spectrum Hall ช่างชุ่ย
ประวัติ > อัลบั้ม "It's Gonna Be OK" (พ.ศ. 2564-ปัจจุบัน)

ในวันที่ 22 มกราคม พ.ศ. 2564 วงได้ไลฟ์ผ่านเฟสบุ๊คเพจ เพื่อฉลองยอดวิวของเพลง "คิด(แต่ไม่)ถึง [Same Page?]" ครบ 100 ล้านวิว และได้ประกาศว่า ภายในปี พ.ศ. 2564 นี้จะมีอัลบั้มที่ 2 ออกมา จนในเดือนเมษายน พวกเขาก็ได้ปล่อยเพลง "เพื่อนเล่น ไม่เล่นเพื่อน (Just Being Friendly)" ร่วมกับ มิลลิ สามารถไปสู่อันดับหนึ่งของชาร์ตเพลงแอปเปิลมิวสิก สปอติฟาย วิทยุ และจูกซ์ และเป็นเพลงที่ประสบความสำเร็จอีกครั้งของวง ต่อมาในเดือนสิงหาคม 2564 พวกเขาได้ปล่อยเพลง "ลู่วิ่ง (Can't Keep Up)" ที่ไปสู่อันดับสองในชาร์ตสปอติฟาย เพลงนี้ยังมียอดวิวถึง 1 ล้านวิวภายใน 3 วัน ในเดือนตุลาคมได้ปล่อยเพลง "เดอะแบก (Baggage)" ที่แนวเพลงเริ่มมีความเป็นอัลเทอร์เนทีฟมากขึ้น ก่อนที่จะปล่อยซิงเกิลสุดท้ายคือเพลง "เบื่อคนขี้เบื่อ "(I’m Not Boring, You’re Just Bored)" ในเดือนพฤศจิกายน
และในวันที่ 25 พฤศจิกายน พ.ศ. 2564 วงได้ปล่อยสตูดิโออัลบั้มที่ 2 ชื่อว่า "It's Gonna Be OK" ซึ่งมีด้วยกัน 8 เพลง และยังคงคอนเซ็ปต์เดิมจากอัลบั้มที่แล้วคือการฟังเรียงจากต้นจนจบ
ในวันที่ 22 มกราคม พ.ศ. 2565 วงได้มีคอนเสิร์ตในรูปแบบออนไลน์ โดยใช้ชื่อว่า "Is Everything OK?" ซึ่งเป็นรูปแบบ Cinematic Virtual Concert โดยผสมความเป็นหนังสั้นเข้าไปด้วย เพื่อเพิ่มเรื่องราวของอัลบั้มให้เห็นภาพมากขึ้น โดยเพลงที่นำมาเล่น เป็นเพลงจากอัลบั้ม "It's Gonna Be OK" ทั้งหมด
ในวันที่ 2-3 เมษายน พ.ศ. 2565 วงได้มีงานอัลบั้ม "It's Gonna Be OK" ในรูปแบบ Exhibition & Concert ใช้ชื่องานว่า "We're Gonna Be OK"
ในวันที่ 25 ตุลาคม พ.ศ. 2565 วงได้ปล่อยเพลง "ตัวเลือก ตัวรอ (Can't Have It All)"
ในวันที่ 25 พฤศจิกายน พ.ศ. 2565 เป็นวันครบรอบ 1 ปี อัลบั้ม "It's Gonna Be OK" วงจึงปล่อยอัลบั้ม "It's Gonna Be OK (Deluxe)" ออกมา โดยเป็นการเพิ่มเพลงมาอีก 2 เพลงนั่นก็คือเพลง "ตัวเลือก ตัวรอ (Can't Have It All)" และ "ดื่มให้หาย (Drink, Don't Think)" และได้นำเอา Virtual Concert ที่ชื่อว่า "Is Everything OK?" มารวมเป็นแบบ Audio ทั้ง 8 เพลง
ประวัติ > การแสดงออกทางการเมือง

ในการประท้วงในประเทศไทย พ.ศ. 2563–2564  พวกเขาได้ออกตัวสนับสนุนกลุ่มราษฎร เติร์ด นักร้องนำของวงได้ร่วมในการประท้วงในวันที่ 18 กรกฎาคม 2564 ในปี 2564 วงได้ออกตัวสนับสนุนข้อเสนอของชมรมผู้ประกอบการสถานบันเทิง ผับ บาร์ และ ตัวแทนชมรมคนดนตรีแห่งประเทศไทยที่มีเป้าหมายเพื่อเยียวยาธุรกิจสถานบันเทิงและนักดนตรี ในการชุมนุมวันที่ 10 สิงหาคม เติร์ด นักร้องนำได้เข้าร่วมการชุมนุมด้วย โดยที่เขาโพสต์รูปบนทวิตเตอร์ขณะที่ถือป้ายที่มีข้อความว่า "วิ่งวิ่งอยู่อย่างนี้ วิ่งวิ่งอยู่กับที่ ไม่ไปไหน..ประเทศไทย" และทวิตเตอร์ของวงก็โควททวิตตอบว่า "เอเนอร์จี้ไปม็อบและขายของไปด้วย"
สมาชิก

| ชื่อ | ชื่อจริง | วันเกิด | ตำแหน่ง - สถานที่เกิด |
| --- | --- | --- | --- |
| บิลลี่ | ณัฐดนัย ชูชาติ | 19 มกราคม พ.ศ. 2538 (30 ปี) | เกิดที่ อำเภอสวนผึ้ง จังหวัดราชบุรี   กีตาร์, คีย์บอร์ด (พ.ศ. 2561 - ปัจจุบัน) |
| ไมโล | ธุวานนท์ ตันติวัฒนวรกุล | 24 มกราคม พ.ศ. 2538 (30 ปี) | เกิดที่ อำเภอเบตง จังหวัดยะลา        กลอง, แร็ปเปอร์ (พ.ศ. 2557 - ปัจจุบัน) |
| เติร์ด | อนุโรจน์ เกตุเลขา | 14 พฤษภาคม พ.ศ. 2538 (29 ปี) | เกิดที่ อำเภอเมืองนนทบุรี จังหวัดนนทบุรี นักร้องนำ (พ.ศ. 2557 - ปัจจุบัน) |